b'\n_START_ARTICLE_\nMykolas Buk\xc5\xa1a\n_START_SECTION_\nBiografija\n_START_PARAGRAPH_\n1900 m. baig\xc4\x97 Sankt Peterburgo konservatorij\xc4\x85 (mokytojai N. Nikolajus Rimskis-Korsakovas, Aleksandras Glazunovas, Anatolius Liadovas ir kt.). 1897\xe2\x80\x931927 m. Maskvos, Sankt Peterburgo, Ukrainos, Gruzijos miest\xc5\xb3 muzikos teatr\xc5\xb3 dirigentas. 1920\xe2\x80\x931922 m. Vladikaukazo Meno instituto Teatro fakulteto dekanas ir Liaudies konservatorijos direktorius._NEWLINE_1927 m. gr\xc4\xaf\xc5\xbeo \xc4\xaf Lietuv\xc4\x85, Valstyb\xc4\x97s teatro, nuo 1944 m. Lietuvos operos ir baleto teatro dirigentas. Nuo 1944 m. d\xc4\x97st\xc4\x97 Kauno konservatorijoje; nuo 1947 m. profesorius. Lietuvoje pareng\xc4\x97 ir dirigavo daugiau kaip 100 oper\xc5\xb3 ir balet\xc5\xb3._NEWLINE_Suk\xc5\xabr\xc4\x97 kantat\xc4\x85 \xe2\x80\x9eRojus ir Peri\xe2\x80\x9c (Raj i Peri 1900 m.), instrumentini\xc5\xb3 k\xc5\xabrini\xc5\xb3, choro dain\xc5\xb3, romans\xc5\xb3. Tarp mokini\xc5\xb3 \xe2\x80\x93 Rimas Geniu\xc5\xa1as.'